
40. ÅRGANG_SEPTEMBER 1965_NR. 11 

ARAER, de største papegøjer 

Hvem kender ikke en ara af udseende? en af disse store fugle, 
der fra naturens hånd har fået nogle af de mest varierende farver i 
kontrastrige og malerisk placerede aftegninger og i tilgift et kolossalt 
næb, der ikke mindst giver dem et særpræget og imponerende ud¬ 
seende. Sikkert ikke mange mennesker har ikke ved en eller anden 
lejlighed set en af disse fugle, enten i en zoologisk have, hos en fugle- 
handler, på en fugleudstilling (hvor de dog ikke forekommer ret ofte. 
hvorfor F. F. F.s udstilling i 1964 ,,Papegøjer i Haven“ også på dette 
område vakte opsigt, da der var repræsenteret ikke mindre end 6 
ara-arter) eller hos en ven eller bekendt, der er så „fuglctosset", at 
han også har en ara i sin fuglesamling. 

Mange vil også mene, at en ara er lige så farlig at have og at om¬ 
gås, som netop dens vældige næb, men måske også dens særprægede 
ansigt kan give anledning til at tro, men det er ikke rigtigt. Araen er 
af natur så godmodig og intelligent, at den let lader sig opdrage og 
den kan ved en venlig og forstandig behandling blive sin ejer en 
trofast kammerat og en meget hengiven ven. 

Araerne lever selskabeligt i naturen og de fleste fugle, som gør dette, 
slutter sig let til mennesker. I deres hjemland, Syd-Amerika, fanges 
de fleste araer ud af rederne af de indfødte indianere, som har særligt* 
evner for at opdrage og tæmme papegøjeunger. Det siges, at india¬ 
nerne lader deres unge døtre opmade papegøjeungerne, der som oftest 
er for små til at klare sig selv, når de tages fra rederne, og sådanne 
unger bliver naturligvis meget tamme. I det hele tagrt bliver de fleste 
papegøjer, som kommer fra Syd-Amerika, let tamme og er fortrolige 
med mennesker, fordi de i deres hjemland enten behandles godt for at 
kunne sælges og skaffe de indfødte så stor en fortjeneste som muligt, 
hvilket afhænger af fuglens kvalitet og kondition, eller bliver puttet i 
suppegryden, hvilket ofte sker med ældre fugle, som også skal kunne 
give en efter de indfødtes mening velsmagende suppe, der formentlig 
også er kraftigere end en suppe af unge fugle. Denne sortering er altså 
en af de væsentligste årsager til, at det fortrinsvis er unge fugle af 
papegøjeslægterne, som kommer til Europa fra Syd-Amerika, men selv¬ 
følgelig smutter der også ældre fugle igennem den beskrevne sorterings- 
proces af og til. Indianerne har vel undertiden også mere brug for 
penge end for papegøjesuppe, så man bør altid sikre sig, at det er en 
ung ara, før man køber, hvis man er sådan stillet, at man har tid, 
plads og interesse for en sådan fugl. 

Bliver en ældre ara fanget og kommer en liebhaver i hænde, får 
man sjældent nogen fornøjelse af den og en ung fugl, som har vieret 
ude for en dårlig behandling, drilleri eller måske ligefrem ondskabs- 

fuldheder, vil det heller ikke være let at få fortrolig. Araer har - ligo 
som alle store og større papegøjer - cn utrolig god hukommelse, så de 
glemmer ikke en person, som har fortrædiget dem. Det er dog sjældent, 
at en ara bliver behandlet dårligt i sit hjemland, som regel bliver den 
ikke ødelagt, for den kommer til Europa, hvor man f. eks. i zoologiske 
haver desværre undertiden ser, at mennesker prøver at trække en ara 
i halen eller driller den ved f. eks. at række noget spiseligt hen imod 
den den ene gang efter den anden, uden at lade fuglen få det. Det 
er ikke mærkeligt, at sådanne oplevelser gør en ara vred og bevirker, 
at den mister sin tillid til mennesker. Dens gode hukommelse forårsa¬ 
ger derefter, at det vil kræve lang tid og stadig tålmodig og kærlig 
behandling at få en sådan fugl fortrolig, endsige tam igen, hvis det i 
det hele taget kan lykkes. 

En ting, som imidlertid odelægger mange af disse store fugle, er den 
oprørende kupering af deres ene vinge, der bevirker, at fuglen aldrig 
mere bliver i stand til at kunne flyve. Det er ikke en stækning, efter 
hvilken fjerene igen kan vokse ud ved næste fældning. Nej, det er 
en afklipning af fuglens hånd, hvorpå svingfjerene sidder. Håndsving¬ 
fjerene fjernes altså fuldstændigt med fjerposer og selve fingerleddene, 
så man er sikker på, at fjerene ikke kan vokse ud igen, og fuglen for¬ 
bliver ude af stand til nogensinde at kunne flyve, idet kun armsving¬ 
fjerene bliver tilbage. Det er et afskyeligt og råt dyrplageri, som et¬ 
hvert normalt menneske må tage afstand fra, og man kan måske bedst 
bidrage til dets ophør ved konsekvent at nægte at købe kuperede fugle 
hos alle handlende. 

Men en ung ara, som kun har været godt behandlet, kan blive en 
kilde til stadig glæde for sin ejer. Kendte og erfarne fuglefolk kan be¬ 
kræfte de mange ældre forfatteres udsagn om, at en ara ikke blot er 
ufarlig, men ved kærlig og forstandig pleje og opdragelse bliver sin ejer 
umådelig hengiven. Den er trofast, så vagtsom, at den på dette felt 
kan erstatte en vagtsom hund, og den er meget intelligent. Man må 
blot sætte sig ind i dens psyke, søge at forstå dens hensigter, når den 
prøver at udtrykke sig med stemme, bevægelser og sine udtryksfulde 
øjne, kort sagt man må søge at vinde dens fortrolighed og på enhver 
måde lade den forstå, at man kun vil den godt. Og så må man aldrig 
forskrække hverken en ara eller nogen anden papegøje. Det kan få 
ubehagelige følger, ikke blot for fuglen, der - lige så vel som et men¬ 
neske kan dø af et såkaldt hjerteslag, en hjertclammclse, der ofte for¬ 
årsages af pludselig skræk eller ophidselse; men følgerne kan også blive 
alvorlige for fuglens nærmeste omgivelser i det pågældende øjeblik. 
Dens næb er jo ikke at spøge med, dersom den i sin forskrækkelse bruger 
det imod det eller den, som er den nærmest, uden at have tid til at 
beregne følgerne eller til at se, hvem det går ud over. 

Vil man have rigtig glæde af sin ara og navnlig af en ung fugl, bør 
man give den mulighed for at bruge sine vinger, og så er hverken et 
bur eller en stander tilstrækkeligt. Har man ikke en solid voliere til 

fuglen, må den have et rum, hvori den kan vedligeholde sin flyveevne, 
ellers går denne tabt. Mange araer har tilbragt lange tidsrum af deres 
liv i et altfor lille bur eller lænket til en stander, for en ara er udhol¬ 
dende i fangenskab, men den kan ikke holde sin fjerdragt ubeskadiget 
i et bur og lænken om en aras fod er ikke noget behageligt syn for 
en fugleven, hvor meget mere tror De så ikke, fuglen lider derved? 
I naturen er synet af en flok araer altid betagende, men også i en lang 
voliere vil enhver nyde synet af en enkelt eller et par araers majestæti¬ 
ske flugt; i en stue går der for mange nipsting, vaser, potteplanter og 
lignende med i løbet. 



Nogle araer kan lære at eftersige ord og sætninger og enkelte fugle 
skal endog kunne lære et stort ordforråd og kunne udtale ordene meget 
tydeligt, men normalt står araernes talefærdighed ikke på højde med 
f. eks. amazonernes. Araernes skrig er øredøvende, men med tiltagende 
fortrolighed og ved forstandig opdragelse, kan skrigeriet indskrænkes 
meget. 

Disse fugles foderkrav er langtfra uoverkommelige og i forhold til 
deres størrelse fortærer araer meget mindre, end de små papegøjer gør. 
Man må dog være forberedt på, at der går meget foder til spilde, når 
man har med papegøjer at gøre, det gælder også for araer. De foder¬ 
emner, som en ara lader falde til jorden, har - selv om den kun har 
ædt en ringe del deraf - absolut ikke mere interesse for fuglen, som 
næppe kan opdrages til at tage det, der ligger på bunden af dens op¬ 
holdsrum. Det må man derfor selv samle op, hvis det endnu er an¬ 
vendeligt og anbringe det i en hængeskål eller - hvis det drejer sig 
om frugt - sætte det fast på en grenspids, et søm eller lignende. Anbring 
altid gnavende fugles foder ophængt, de er jo vant til at tage deres 

føde på træer eller buske i naturen, og brug til araer meget solide 
hængeskåle eller foderkar anbragt i nærheden af fuglens sædvanlige 
siddeplads. Når det drejer sig om frugt, bør den sættes fast, så fuglen 
kan bide deraf, uden at frugten falder ned, ikke blot for fuglens eller 
renlighedens skyld, men også fordi der kan spares meget foder derved. 

Hvad skal en ara så have at æde? - Ja, som ved al fuglepleje gælder 
det også her om så vidt muligt at efterligne de forhold, som fuglen 
har i naturen. Det gælder altså også foderet, og det vil derfor måske 
forekomme besynderligt, når fuglens siddepinde nævnes i denne for¬ 
bindelse. De vil dog næsten altid komme til at udgøre en del af en 
aras foder, idet den mere eller mindre hurtigt gnaver dem itu, hvis 
de er af træ. Måske er det ikke fuglens hensigt at fortære pindene, 
men noget af træet fortærer den og så kan man jo lige så godt give 
den pinde, som den også kan have gavn af i fordøjelsesmæssig hen¬ 
seende. Brug derfor tykke, muligst friske grene med bark som sidde¬ 
pinde, det er også en god fodpleje for fuglen, hvis fødder ikke har 
godt af at skulle bære dens vægt på en hård rundstok, der tilmed er 
lige tyk overalt. Det er naturgrene ikke, og barken er ikke blot blødere 
at sidde på, men både den og dens saft er meget gavnlig for fuglen, 
og det spiller jo mindre rolle, at grenene skal fornyes lidt oftere end 
rundstokke. At man desuden giver araen flere friske grene, tyndere 
og med bark på, er kun en yderligere fordel, den skal nok vide at be¬ 
skæftige sig med dem også. 

Grundfoderet består af kanariefrø, de storkornede hirsearter, havre, 
hvede, majs, nødder, frugt og grønt. Nødderne kan være jordnødder, 
tyrolernødder, valnødder, hasselnødder og paranødder, men man må 
sikre sig, at kærnerne er friske, da fordærvede nødder gør fuglen syg. 
Af frugt giver man æbler, pærer, banan- r, appelsiner, druer og bær 
efter årstiden, som f eks. jordbær, hyldebær og rønnebær, men giv al¬ 
drig nogen papegøje brombær, der synes at være gift for disse fugle. 
Gulerødder og især agurker er de fleste araer meget glade for, så disse 
to ting kan regnes med til hovedfoderet og med dem kan man spare 
lidt på de dyrere frugtsorter. Af grønt kan man give araer det, de vil 
tage af grønkål, hvidkål, salat, julesalat, spinat, mælkebøtter, vejbred, 
hyrdetaske og fuglegræs. Desuden friske knopper og skud af æble-, has¬ 
sel-, birke- og pilegrene og - som allerede nævnt både tykke og tynde 
grene af disse træarter, men brug aldrig grene eller kviste af prydbuske, 
hvoraf mange er den rene gift for fugle og vær yderst forsigtig med at 
give grene eller andet grønt, som blot kan mistænkes for at have været 
i nærheden af giftsprøjtning mod skadedyr, selv den mindste mængde 
af disse giftstoffer, altså f. eks. blot stænk af sprøjtevædsken på et blad 
eller en gren kan virke dræbende på en papegøje eller andre fugle, og 
man har sikre eksempler på, at insektædende fugle er blevet forgifter af 
et insekt, som har siddet på en giftsprøjtet gren og som endnu ikke 
var dræbt af giften, da insektet blev taget af fuglen. 

Alle de nævnte foderemner skal en ara selvfølgelig ikke altid have 

til rådighed samtidigt, de fleste anvendes til at variere fuglens kost 
med og nogle kan gives lejlighedsvis som lækkerier. Kun det som 
grund- eller hovedfoder betegnede skal fuglen have hver dag, men iøv- 
rigt kan flere andre foderemner bruges som tilskud. Sandkage eller 
franskbrød (tørt og senere f. eks. opblødt i sødet mælk) kan f. eks. 
anvendes som tilskud i opmadningsperioden, når man er så heldig at 
få opdræt. Nogle fraråder brød til ældre fugle, men sandkage vil næppe 
kunne skade nogen ara. Og så skal det nævnes, at en ara også kan over¬ 
fodres, den har sikkert bedre af at spise op, end at have foder i over¬ 
flod til stadighed. En ara kan undvære føde i flere døgn, men det 
må aldrig forekomme under beskyttede forhold, derimod behøver man 
ikke at fodre på bestemt klokkeslet; i naturen er bordet ganske vist 
altid dækket for en ara, men det er ikke sikkert, at den véd hvor 
bordet står, og at den kan finde det og spise til bestemt tid. 

Man kender omkring 25 forskellige slags araer, hvor nogle under¬ 
arter eller lokalracer dog er så sjældne også i deres hjemland, at vi 
næppe nogensinde får dem til Danmark. Men en del araarter findes 
herhjemme. Således har Albrecht-Møller den største art, hyacinth- 
araen, der har fået sit navn efter sin farve, kun hale, svingfjer og nogle 
dækfjers underside er sorte, ellers er den hyacinthblå over det hele, 
men med orangegule øjenringe; kinderne og en lille hageplet er også 
orangegule. Det er en dejlig fugl, der er meget fortrolig og kælen, den 
er omkring 1 meter fra isse til halespids. Albrecht-Møller har også en 
mørkerød ara, som netop er kuperet. Den er efter nogle måneders 
forløb blevet ret fortrolig med ham, men lader sig ikke berøre, den 
glemmer nemlig aldrig, at da menneskehænder havde fat i den, da 
den blev kuperet, så gjorde det meget ondt. Flere andre eksemplarer 
af den mørkerøde ara findes i Danmark, men også den lyserøde ara 
er her og ejes f. eks. nu af Gunnar Henriksen i Darup, der også har 
et smukt par af araraunaen, den blå/gule ara, som også hører til de 
største af arterne. Af de mindre arter findes Hahn’s ara i 2 eksempla¬ 
rer hos Erik Bagge i Hvidovre, der også har en af de allersjældneste 
arter, nemlig ara nobilis - den blåpandede dværgara, som det hidtil 
har været Bagge umuligt at skaffe en partner til. Alle disse var udstil¬ 
let på F. F. F.-udstillingen „Papegøjer i Haven u , hvor der også var an¬ 
meldt et par af cødrygget dværgara fra Aage Poulsen i Skibby; han 
blev dog desværre forhindret i at udstille dem, men har stadig 2 eksem¬ 
plarer. I Københavns zoologiske have findes også soldateraraen, der er 
grøn og har en rød pandeplet - kokarden, som har givet fuglen sol¬ 
daternavnet. 

Men ud over landet findes sikkert endnu flere arter i privat eje, 
dem hører vi desværre ikke meget om, skønt det ville være meget 
interessant for læserne af dette blad ikke blot at få noget at vide om 
dem, og ikke blot. når der sker førsteopdræt, og hvorledes det er op¬ 
nået, men også blot i små artikler af og til lidt om disse fugles pleje, 
anbringelsesforhold, opførsel og eventuelle opdræt eller opdrætsforsøg. 

I andre landes fugleblade ser man i hvert eneste nummer små beret¬ 
ninger fra indsendere, som oplyser, hvad der sker i deres fuglehold 
både af godt og mindre godt og navnlig om årsagerne til eventuelle 
mindre gode resultater. Den slags meddelelser har vi altfor få af i vort 
fugleinteresserede land, hvor alle gerne vil læse om og drage nytte af 
andres erfaringer, og hvor alle kan, men kun få - selv efter indtræn¬ 
gende opfordringer vil skrive om deres fugle. Skriv noget mere til 
vort eget blad, fuglevenner! - Del glæderne over vor fælles hobby 
med andre og fortæl også om skuffelserne, så andre kan lære deraf og 
undgå at begå fejltagelser, som allerede er konstateret. 

Og til dem. som gerne vil vide noget mere specielt om araer eller 
andre papegøjer kan nu siges: „Papegøjebogen“ begynder inden længe 
at omtale de egentlige papegøjer, som forfatterne allerede har arbejdet 
længe med. og araerne står først for tur. Som bekendt bliver alle 
kendte og anerkendte papegøjer behandlet hver for sig i „Papegøje- 
bogen“ og omtalt med alle tilgængelige oplysninger om fuglenes ud¬ 
seende, hjemsted, naturliv og mest muligt om fuglenes pleje under 
beskyttede forhold, så De vil næppe kunne finde så mange oplysnin¬ 
ger om enhver papegøje samlet i én bog i noget andet værk om disse 
fugle. Avn. 


Opdræt af solastrild 

Efter seks års arbejde med solastrilden er det endelig lykkedes at få 
2 unger på pinden. Det lyder drastisk, men kunne også være sket me¬ 
get før, hvis jeg havde benyttet mågefinker en ting, jeg aldrig anven¬ 
der; - enten rigtigt eller intet. Mange fuglefolk har rystet på hovedet, 
når de har erfaret min skuffelse med den fugl. 

1959 erhvervede jeg et par, som slet ikke var i kondition, og der 
gik over et halvt år, inden de blev sat i hæk. De kom med 3 unger, 
men få dage, før de skulle forlade reden, var den ene død, og forældrene 
turde ikke gå i reden. Jeg fjernede den døde, og forældrene droppede 
de to andre. Senere mistede jeg fuglene, som sandsynligvis var gamle. 
Et nyt par kom til huse, og hunnen måtte jeg redde adskillige gange 
på grund af læggenød, og jeg fik også unger, men de smed dem ud 
mellem 3.-4. dag. Atter og atter blev jeg anbefalet at bruge mågefinke, 
men min jyske stædighed bevirkede, at jeg efter et par års forløb også 
mistede disse fugle. 

1963 fik jeg importerede fugle - mange hanner og kun én hun; men 
hun var til gengæld også et topdyr. Dem anbragte jeg i voliere på gav¬ 
len af huset, så de kunne gå ind i varmen, men de ynglede i volieren. 
Jeg ville helst, at det var sket i kælderen, for der var for megen uro, 
når man passerede volieren, og resultatet var to kuld unger vippet ud 
af reden, stadig melLem 3.-4. dag, I juni måned anbragte jeg dem i 
kælderen i voliere, 2 m langt, 2,50 m højt, 0,80 m dybt. Omkring et 
birketræ anbragte jeg reden helt i bagrunden og kunne fodre i den 
anden ende gennem en foderlem. Der viste sig også spæde pip efter 

tre ugers forløb, men uheldigvis skulle toilettet i kælderen moderniseres, 
og dermed ophørte også de spæde pip, men 14 dage efter var et nyt 
kuld igang, og stor var min glæde, da jeg en dag hørte et mægtigt 
spektakel fra reden, og jeg tænkte, der må være mange. Der gik 8 
dage, og jeg frydede mig over, at det kritiske stadie var overstået, men 
en søndag hørte jeg dem ikke, og jeg var dernede flere gange, inden 
jeg gik i seng, og stod op kl. 5 om morgenen; men trist i humøret gik 
jeg på arbejde. Til middag spiste jeg i kælderen, og pludselig hørte jeg 
den herlige lyd igen, og meget lettet tog jeg på arbejde igen. To dage 
efter kom 2 unger ud, den ene mørkegrå på brystet og den anden lyse¬ 
grå, hvoraf jeg mener, den sidste er en hun. Nu er problemet så hvor 
længe de kan gå ved de gamle, for nu, hvor der er gået 8 dage, be¬ 
gynder hannen at jage ungerne, fordi han vil igang igen, men hvis 
han ikke opfører sig ordentlig, må jeg have ham fjernet. 

Hvad foderet angår, har de fået alle slags frø plus opblødt, kanarie- 
kolber, æggefoder, appelsin, æbler, flækkede vindruer med druesukker, 
honningvand, B-vitamin, og så har jeg støvet skovene igennem og fun¬ 
det alle mulige slags halvmodne græsfrø, og det viste sig, at de plyndrede 
næsten alle græsarter. Melorme ville de kun have tynde som sytråde, 
og skønt jeg har 7 kulturer, måtte jeg ty til en god fugleven, frk. 
Grønborg, som beredvilligt sorterede de mindste fra og overlod dem 
til mig, da hun hørte, hvad der stod på spil. 

Jeg har, sagt i al beskedenhed, været heldig at lave opdræt af mange 
forskellige arter, men aldrig har nogen fugl bragt mig så mange kva¬ 
ler; men glad og taknemmelig er jeg over endelig at have fået bugt 
med denne skønne fugl. 

Erik Christensen , 
Rugbakkevej 20, Aarhus. 

Japanske fugles ynglevillighed 

Med stor interesse har jeg i dette blads forrige nr. læst „Gavn“s 
artikel vedr. spørgsmålet om japanske fugles ynglevillighed. Da artik¬ 
len måske af mangle liebhavere vil blive opfattet som en anbefaling af 
alle fuglearter importeret fra Japan, tillader jeg mig at medvirke ved 
besvarelsen af det stillede spørgsmål ved at oplyse om mine erfaringer 
med en fugleart importeret fra Japan, nemlig den blå mutation af 
Agapornis personata, maskedværgpapegøjen. 

Jeg ved meget vel, at der her i landet er opnået flere gode yngle- 
resultater med flere fuglearter importeret fra Japan, specielt kender 
jeg flere tilfælde med sivastrilder. Ganske anderledes stiller det sig 
med japansk opdrættede fugle af de forskellige mutationsformer af 
A. personata. I alle de tilfælde, hvor jeg har haft lejlighed til at for¬ 
tælle om mit opdræt af blå A. personata, har jeg belært af egne erfa¬ 
ringer bestemt frarådet evt. liebhavere at anskaffe og benytte sådanne 
japanske fugle i deres opdræt. 

Jeg har gennem årene stiftet bekendtskab med så mange blå A. per- 

sonata af japansk oprindelse, at jeg - belært af erfaringerne - for 
mit eget vedkommende har truffet den generelle afgørelse, at langt 
de fleste af disse fugle er svagelige og uegnede som avlsfugle. 

Som nævnt er det ikke få blå A. personata af japansk oprindelse, 
jeg har stiftet bekendtskab med; enten fugle, jeg selv hai anskaffet, 
eller fugle erhvervet af andre liebhavere, som har henvendt sig til 
mig. Næsten alle disse fugle har efter en tids forløb vist sig at være 
en skuffelse, idet mange af fuglene enten døde ret hurtigt eller for 
stedse mistede sving- og halefjer. I de tilfælde, hvor man nåede så 
langt, at der kunne forsøges opdræt med fuglene selv med stærke 
grøn/blå fugle som partnere . har afkommet i dc fleste af de tilfælde, 
jeg har kendskab til, haft så alvorlige fjerdefekter, mest manglende 



sving- og halefjer, at afkommet har måttet aflives. Belært af dyrekøbte 
erfaringer er det vel forståeligt, at A. personata af japansk oprindelse 
eller efterkommere af sådanne fugle er bandlyst i mit opdræt, og at 
jeg fraråder andre at forsøge sig. 

Jeg ved, at der er importører, som belært af erfaringerne og efter 
økonomiske tab ikke mere vil have med sådanne fugle at gøre. 

Der har været tilfælde, hvor blå A. personata fra samme japanske 
import på næsten samme tid er døde hos forskellige erfarne opdræt¬ 
tere, og i den anledning har der været fremsagt forskellige hypote¬ 
ser, som jeg vel skal vogte mig for at gengive. 

Der er ingen tvivl om, at årsagen til disse dårlige A. personata skyl¬ 
des de japanske opdrættere. I mange år har man talt om de japanske 
„fuglefabrikker“ med kunstig opmadning og måske også udrugning, - 
alt med det ene formål at på streng forretningsmæssig basis at „fabri- 
kere“ så mange efterspurgte fugle til eksport som muligt. 

Sluttelig skal jeg bemærke, at der for nogle år siden blev falbudt 
importerede grønne A. personata, og flere liebhavere erhvervede sig 
sådanne fugle i den tro, at der var vildtfangede fugle. I virkeligheden 
stammede disse fugle fra Japan, idet de i mutationsopdrættet var til¬ 
bageslag til naturfarven. Mange af disse fugle gik meget hurtigt til, 
og andre fik kroniske fjerdefekter. I denne periode fik jeg flere hen¬ 
vendelser fra opdrættere, som stolt fortalte, at der var kommet en 
blå unge hos deres importerede „vildtfangede 11 A. personata. I de 
tilfælde, jeg kender, var ingen af disse blå unger levedygtige. 

Jeg håber af det foranstående at have givet en redegørelse, hvorfor 
jeg ved de givne lejligheder har frarådet at arbejde med A. personata 
af japansk oprindelse. 

Brh., den 4.8.65. Med venlig hilsen 

Poul Frandsen. 


Fuglevenner vest for Storebælt! 

Dette indlæg for at lade jer vide, at der fra landbrugsministeriet er 
udkommet et cirkulære den 5.11.64 og en indskærpelse, hvori der står, 
at det er forbudt at sende fjerkræ over Storebælt d. v. s. til Sjælland 
m. v. uden sundhedsattest. Efter hvad jeg har fået at vide er det på 
grund af rabies. 

Hvorvidt tropefugle så kan kaldes fjerkræ kan diskuteres, mener jeg, 
men at de skulle kunne få hundegalskab, syntes jeg er helt hen i vejret, 
men det kan jo være, at bestyrelsen for stuefuglene har en kommentar 
til dette indlæg eller vil undersøge, om vores hobby kan gå ind under 
det, jeg kalder fjerkræ (høns, ænder og kalkuner), men hvis det er 
tilfældet, får modtageren selvfølgelig også en sundhedsattest på sine 
nye fugle, men er jo også 15 kr. fattigere. 

Efter at have talt med et par andre fuglefolk her i Jylland må flere 
posthuse og D. S. B.-stationer bare have smidt den skrivelse hen i deres 
i forvejen sikkert store bunke af reglementer og skrivelser. P.-E . 

Baggrunden for dette indlæg, erfarer vi, er følgende: 

Artiklens forfatter havde solgt et par sangparakitter og i behørig 
kasse afleveret dem på posthuset kl. 17, men kl. 18 kom et bud fra 
posthuset med fuglene; han undskyldte meget - men beklagede, at de 
ikke kunne sendes over Storebælt uden sundhedsattest. Han mente, det 
var noget med „mund og klovsyge". Ved henvendelse til posthuset 
fastholdt man nægtelsen og henviste til bekendtgørelsen af 5.11.64, 
og fuglevennen måtte så til en dyrlæge, der formedelst 15 kr. skrev en 
sundhedsattest, og han sagde, at det var på grund af rabies (hunde¬ 
galskab ). 

Ak ja! 

Vi har efter dette henvendt os til veterinærdirektoratet, hvor inspek¬ 
tør Holm meget venligt oplyste os om den fatale bekendtgørelse af 
27. okt. nr. 338, hvorefter det ikke var tilladt at sende fjerkræ til sjæl- 

landske og Maribo amter uden den omtalte attest - og det drejede sig 
om at begrænse de farlige og smitsomme fjerkræsygdomme. - Men i 
bekendtgørelsen er fjerkræ nærmere betegnet som „høns, kapuner, 
poularder, ænder, gæs, kalkuner og duer,“ og, oplyser direktoratet, det 
angår absolut ikke hverken papegøjer eller andre tropefugle. 

Papir - love - forbud bekendtgørelser i så stor mængde, at ingen 
læser dem. 

Det gælder postvæsenet - dyrlægen - og budet, og man slynger så 
noget ud med „mund og klovesyge“ eller „hundegalskab* 1 - uden at 
have sat sig ordentligt ind i den menneskelige galskab, som hele „dan¬ 
sen om papirkoen 11 i dag er. Det vrimler med love og anordninger, be¬ 
kendtgørelser, skemaer, som ingen af dem, som skal arbejde efter dem, 
kan finde ud af. Albrecht-Møller. 


Fugletyve går stadig frit! 

Det er meget svært, når en eller anden står og beder om at få lov 
at se fuglene, da at nægte det. 

Ganske vist indtager en sådan hobby som vor en særstilling; man 
kvier sig vel ved at gå ind til en familie og anmode om at se husher¬ 
rens bogsamling eller husmoderens håndarbejder; men brase ind i én 
have og ganske uanfægtet mase rundt ved volierer, diskuterende og 
gestikulerende, det hører til dagens orden. Der er mere end et par ner¬ 
vøse fugle, som efter en sådan invasion har forladt æg og unger - det 
er prisen, når det drejer sig om fugle, hverken bogsamlingen eller hånd¬ 
arbejdet ville tage nogen særlig skade ved forstyrrelsen. 

Nu har jeg altid gerne villet dele oplevelserne i vores dejlige hobby 
med andre; jeg har megen gæld til gamle fuglevenner fra den tid, jeg 
var novice, og bevidstheden herom er også medvirkende til min gæst¬ 
frihed overfor eventyelle gæster. 

Vel, der sker også sjælden nogen ulykke, når jeg selv er med. Gæ¬ 
sterne ledes udenom, de volierer, hvor jeg kunne tænke mig, det ville 
forstyrre eventuelle opdræt at gå for tæt på - og der er jo da også 
en del at se på alligevel - og der tages jo ingen entre, så ingen kan 
føle sig snydt. 

Mentaliteten er jo imidlertid sådan, at nogle mennesker har svært 
ved at respektere ejendomsretten - og besøg i voliererne om natten 
er en af de grimmeste grene på denne rod. Jeg har meget svært ved 
at holde mig til de almindelige parlamentariske udtryk, når det gæl¬ 
der de lømler, der ved nattetid stjæler fugle - det er en kræftsvulst 
på vort liebhaveri, at det kan finde sted. 

Heldigvis blev en af disse usle niddinger for en tid siden uskadelig- 
gjort for en tid, men kræftsvulsten har desværre haft udløbere, så det 
hele ikke kom med ved operationen, og nu er det altså gået ud over 
mig igen; det er vel femte gang - og det er meget smerteligt. 
Mine fugle er mine venner - dør de, gør det mig ondt, men så ved 
jeg dog, hvor de er, når jeg aldrig eller i hvert fald såre sjældent af- 

hænder en fugl, er det ikke mindst, fordi jeg ikke kan tænke mig, 
at en af de venner, som jeg har ofret år på at gøre fortrolige og pleje 
efter alle kunstens regler, skal et sted hen. hvor jeg ikke bestemt ved, 
den får det godt - og jeg er virkelig syg, meget mere end hvis jeg selv 
havde smerter, ved uvisheden om mine venners kår. Kald det blot 
sentimentalitet. Jeg håber, det må forholde sig sådan, så længe jeg 
har levende væsener i min varetægt. 

Derfor vil jeg appellere til samtlige rigtige fuglevenner i dette land 
at medvirke effektivt til at tyveriuvæsenet nu standses. Det må være 
enhver fuglevens pligt at henlede rette vedkommendes opmærksomhed 
mod enhver uregelmæssighed for i dag var det mig - næste gang ei 
det måske netop Dem. 

Hos mig er stjålet en blåpandet amazonpapegøje, som jeg har ar 
bejdet med over 5 år, en helt kirsebærrød ædelpapegøje, som havdt 
rede og lagt ét æg, den har ikke ynglet før her i landet, og der finde 
kun ét eksemplar af denne fugl, foruden den, der blev stjålet fra mig 
Desuden en stor beofugl af en speciel art, hvis partner sidder hos dyr 
læge Nørgaard Olesen i Janderup, den har meget store gule hud 
lapper på baghalsen, fuglen er ikke tam og kan ikke tale endelig ei 
tam mellembeo, der siger „Bedste**, „Ej, ej, lille mor“, „Åh ja*‘ og „T 
du bare stille lille vovhund**. 

Det er den eneste beofugl i landet med det repertoire. Hvis noge 
får kendskab til en sådan fugl, bedes man meddele mig det, og ka 
det bidrage til, at jeg får mine venner tilbage, vil der vanke en klække 
lig dueør. 

Og kan det samtidig afsløre og uskadeliggøre en af disse nederdræj 
tige uslinge, der stjæler fugle, er det en sund samfundsbevarende hane 
ling, mest ville det vel glæde ædelpapegøjehannen, som stadig sidde 
og kalder på sin mage. Jeg håber ikke, den stadig vil sørge, så de 
også dør. Det er perspektivet efter et fugletyveri. Lad os derfor s 
sammen og hjælpe hinanden til at få den eller de fyre alvorligt kla* 
set af - det fortjener de. Albrecht-Møller. 

NB.! Under trykningen af bladet er de to tyveknægte arresteret, na 
mere i næste nr. 

SPØRGEKASSEN -- 


I sidste nummer af »Stuefuglene« var nævnt en bog af Mathews om 
bæltefinker, hvad hedder den og hvad koster den? 

Bogen hedder »The Birds of Australia« af G. M. Mathews, den er kun 
trykt i 225 eksemplarer. Den består af 14 bind og sidst den var udbudt 
antikvarisk til salg 1964, var prisen på £ 700,- = ca. kr. 14.000. A.-M. 

Hvilken forskel er der på papiller og ganetegning? S. P. i V. 

Papiller er de gevækster, der hos visse som regel i mørke rugende 
fugles unger ses ved næb vinkelen. Altså i mundvigen, hvor over- og 
undemæbbet mødes. De kan være en to eller fire af forskellig form og 
udstrækning, altid symmetriske. Deres betydning er anført på side 65 i 
nærværende blads januar-nummer. 

Ganetegningen er, som navnet siger, den tegning fugleungerne har på 
ganen og som man mener spiller en vis rolle ved madningen af ungerne, 
det har nemlig vist sig, at f. eks. redesnyltere (vidafinkerne) fortrinsvis 
lægger deres æg i reder, hvor værtsfuglens ungers ganetegninger kun i 
ringe grad afviger fra snylterens egne tmgers ganetegning. A.-M. 

Kan der komme unger af en muskatfinke-hun og en trefarvet nonne¬ 
han? L. 0. i N. 

Ja, det kan godt lade sig gøre - om de i alle tilfælde er fertile er usik¬ 
kert, men de to arter ligger i genetisk henseende meget nær hinanden. 

A.-M. 


FORENINGEN FOR FUGLEVENNER 

»LANDSFORENINGEN« 



Formand: Albrecht-Møller, Christen Koids allé 1, 
Kastrup. Uf. 50 03 78. 

Næstformand: Ove J. Mikkelstrup. Ærtemarken 63, 
Søborg, tlf. SØ 8862. 

Kasserer: Helge Christensen, Dalgårdsparken 12, 

Lynge, tlf. Lynge 371. 

Sekretær: Aage V. Nielsen, Thorupgfirdsallé 32, 

Vanløse, tlf. 71 61 40. 

Forretningsfører: Flemming Overgaard, Krudttér^vej 72, 
Dragør, tlf. 53 11 53. 

Postgiro 1385. 


NÆSTE MØDE: tirsdag den 14. september 1965 kl. 20 i Set. 
Andreasordenens selskabslokaler, Frederiksberg allé 11. 

Emne: Svend Strandberg Jacobsen: Causeri over farvedias. 

SIDSTE MØDE, tirsdag den 10. august 1965 i ovennævnte lokaler 
åbnedes af formanden, der bød de fremmødte hjertelig velkommen til 
sæsonens første møde efter en forhåbentlig god fuglemæssig vel over¬ 
stået sommerferie og oplyste - for at undgå eventuelle forespørgsler, 
at „Papegøjebogen“s næste hefter kommer i løbet af nogle dage. 

Det var formanden en glæde at kunne meddele, at regnskabet for 
udstillingen „Papegøjer i Haven“ nu endeligt er afsluttet og med efter 
vor mening særdeles fint resultat, nemlig kr. 5.025,96, for hvilket vi 
ikke mindst kan takke William Holm, der som udstillingens hoved- 

kasserer har ydet et stort og uegennyttigt arbejde, og formanden over¬ 
rakte W. H. som tak en lille erindringsgave. 

Vore næste to møder vil byde på foredrag af Erik Christensen, Aar- 

, hus, og Strandberg Jakobsen, København, der vil vise nogle film og 

nogle billeder, og i november har \i voi generalforsamling. 

Formanden havde selv påtaget sig aftenens foredragsholders rolle og 
sagde, at det at tale om fugle, er at sige det samme på en anden 

* måde et andet sted til de samme mennesker, derfor bliver en del gen¬ 
tagelser af de gamle sandheder. Nu er det knapt så farligt at tale 
om et emne som at skrive. Dét, der engang er nedfældet på papiret, 
står til sine tider anklagende mod den, som har signeret en eller an¬ 
den påstand og føres ved passende lejlighed spottende i marken for at 
kanøfle en eller anden. Nu må dog dertil anføres, at der mangler et 
dengang for naturligvis sker der en udvikling, og det, som man for 
20 år siden anså for hele sandheden, har senere undergået revision, 
det er prøvet suppleret og udbygget, som alt i denne verden udvikles 
og udvides Her nævnte A.-M., hvorledes Brehm beskyldte Russ for 
uvidenskabelig sammenflikning af andres oplysninger, og da Karl Neun- 
zig i 1921 udgav „Fremdlåndiche StubenvogeP* i ét bind, byggede han 
på kendsgerninger, Russ havde offentliggjort og Schrøder havde i sin 
lille bog fra 1896 lånt en masse fra Brehm, og 1879 1894 kom så den 
store Wiese stærkt præget af Russ og hans erfaringer og da Wiese i 
1907 skrev den lille bog om vore stuefugle, øste han villigt af „Die 
gefiederte Welt“s redaktørers fortræffelige publikationer,. C. Lund fort¬ 
satte 1923 med afskrift af Wiese og Curt af Enehjelm har dykket i 
Lunds „Stuefugle 1 *, da hans bog om tropefuglene udkom. Da Aage 
Poulsens „Tropefuglenes Liv i Fangenskab 1 * i 1956 så dagens lys, 
pløjede den videnskabelige konsulent magister Løppenthien „Neunzig** 
igennem, og det bedste af den bog, der iøvrigt i tekst er fortræffelig, 
skyldes Neunzig, og nu, da „Papegøjebogen 1 * skrives, er en masse af 
det, den vil komme til at indeholde, lånestof fra foregående forfattere 
og forskere. 

* Ja, men er det så nødvendigt med så stort et bibliotek, vil De 
spørge? Både ja og nej. Naturligvis er f. eks. en atlasfinke i pragt 
overalt beskrevet som en sort fugl med gult næb og røde ben - det 
er de kendsgerninger, der går igen men hele spørgsmålet om denne 

^ fugls ynglebiologi er efterhånden kortlagt. Så sent som i 1923 oplyser 

C. Lund, at den bygger en rede som en bageovn, og at den en sjælden 
gang har ynglet i fangenskab. Ikke med et eneste ord er indtil da 
oplyst, at den er redesnylter og frekventerer de små senegalfinkers og 
amaranters reder. 

Eller vi kan tage ædelpapegøjerne, hvor hannen er grøn og hunnen 
rød, men forskellige på flere andre områder. Hunnen har sort næb 
og en hel anden næbform. Hannen har rødt næb og næbtak. Hunnen 
har iris, hannen sort øje. Hunnen er altid arrig og aldrig tam. Hannen 
fortrolig og som regel tam. Det var længe anset for to arter, indtil en 

liebhaver beviste den vantro videnskab, at der i en rede med et sådant 
par fugle kom unger, der fint udfarvede som forældrene. Det for¬ 
tælles, at man nok undrede sig over, at der aldrig kom hunner af den 
grønne art og aldrig hanner af den røde art, men det anså man for 
tilfældigheder, indtil man i en zoo, hvor man havde holdt dem ad¬ 
skilte, men ved siden af hinanden, så hannen en dag gravede sig ind 
til hunnerne, så at en parring straks fandt sted. Det som de vise viden- 
skabsmænd ikke kunne finde ud af, det klarede fuglene. Så sig ikke, 
at fugle er dumme, og at vi ikke kan lære et og andet af dem. 

Andre lignende fejltagelser omtaltes, og der nævntes den i årevis 
fremsatte advarsel mod at give fugle mere end højst 10 melorme om 
dagen, medens der for opnåelse af opdræt af agapornis pullaria blev 
anvendt mange hundrede - især pupper - gennem hele opdrætsforløbet. 
Heraf ser man, at vor hobby er under stadig udvikling; hver dag nye 
iagttagelser og afsløringer. 

Det gælder slet ikke om at kunne fremvise pragtanlæg eller super¬ 
indretninger. Mange fugle, der går under det, vi synes må være luksus¬ 
hoteller, yngler slet ikke. Min egne bedste resultater foregik under me¬ 
get primitive forhold, og dette skal siges til dem, som tror, at de slet 
ikke kan være med, fordi kapitalen til denne hobby er for lille. Altså 
tab endelig ikke modet, men und Dem selv alle de glæder, De kan - 
med selv at lave det meste, hent selv grus, græsfrø, myrepupper, mælke¬ 
bøtter etc., det er en dejlig beskæftigelse, og De kommer i kontakt 
med naturen og sparer en masse penge. Grene, De selv kan skære er 
bedre end de tørre rundstokke, fordi de ikke har ens tykkelse. 

G. Ronck sagde engang til mig: I taler om, at fuglene skal have det 
godt for at få opdræt. Det er ikke rigtigt. Når fugle ikke har det for 
godt, yngler de bedre. Har de det for godt, hopper de blot fra pin¬ 
den til ædetruget, og det bliver ikke til mere. Jeg har siden tænkt me¬ 
get over dette visdomsord, - han har ret. Fugle såvel som mennesker 
dør oftere af overernæring end af underernæring. Og så giv fuglene 
det rigtige: frø eller frugt og lad være med at lade dem spise middags- 
retter af den samme tallerken som De selv. Dette er der vel mange af 
os lidt ældre fuglevenner, der er vokset fra - men alligevel er der 
meget at lære, når der da er nogen, der vil lære fra sig, for endnu er 
der en del, som meget gerne vil øse af andres erfaringer og forøvrigt 
har lært det fra tidligere fuglevenner, men alligevel sagde en gammel 
dygtig fugle ven engang, da man spurgte ham, hvorledes han bar sig 
ad: „Ja, se det er min hemmelighed!“ Nu er dertil at sige, at der i 
fugleholdet slet ikke er nogen hemmelighed, da man kan læse sig til 
det meste, selv om det kun er rammen; det, som er indenfor rammen, 
er alligevel så individuelt, at det kan ingen fortælle en noget om. 

Ofte spørges efter „fiduser". Vor hobby er ikke fup, som man skal 
have fiduser til, der er ingen muligheder for at slippe lettere over gær¬ 
det nogen steder - og ville det være „hobby-like" - ville det tilfreds¬ 
stille en sportsmand; det vil jeg dog endnu indtil videre tro, at fler- 

tallet af denne forsamling er; for dem er det ikke lotteri, men en dej¬ 
lig fritidsbeskæftigelse i kontakt med livet og naturen. Til de, som 
driver fugleholdet som hobby, vil jeg gerne give en række råd eller ad¬ 
varsler. Indret fugleholdet stort eller lille afstemt efter formue, plads 
og tid. Pleje af fugle kræver tid hver dag, og kommer det til at tynge 
på familiens budget, kan der nemt opstå skærmydsler. Selvom mor skal 
forstå glæden og fordelen ved, at denne hobby skaber hjemmemenne¬ 
sker, kan en lille opmærksomhed, når der er solgt fugle, undertiden 
gøre underværker. Skal der laves volierer i haven, så gør det fra be¬ 
gyndelsen rigtigt og praktisk. Sæt altid dobbeltnet., og er der dør til 
det fri, så lav en sluse dét er kedeligt at se sine fugle sidde i et 
højt træ. 

Undersøg altid før anskaffelsen af nye fugle, om de passer i samlin¬ 
gen - fodermæssigt og adfærdsmæssigt og sæt hele besætningen i volie¬ 
ren samtidig. Skal De købe fugle, så køb altid kvalitetsdyr. Isoler Deres 
nykøbte fugle, hvor raske de end ser ud, og hvor meget der „garante¬ 
res 14 for, at de intet fejler. Brug øjnene og brug tid til at iagttage de 
fugle, der ønskes. Enkelte fugle skal man være dobbelt forsigtig med. 
Når de sælges, cr partneren som regel død og af hvad? Får man 
sygdom ind i sin besætnng, kan man risikere at miste alt, eller i bed¬ 
ste fald noget, som aldrig kan erstattes. Lad så være at bebrejde sæl¬ 
geren de dumheder, der begås af en selv. Sørg for, at fuglene får det 
foder, de fik hos den forrige ejer, i begyndelsen - det kræver nok af 
den lille fugl, at den skal omstille sig til nye forhold, nye omgivelser, 
nye lyde, og lad der de første nætter være fuldt lys, så den kan orien¬ 
tere sig i det nye hjem. Inden fuglene sættes ind, gør man vel i at 
mærke dem, så man på afstand kan kende dem, men endelig ikke med 
de farlige plasticringe, som snører sig sammen om fuglenes ben. Køb 
Samarbejdets celluloidringe, så er De sikret. Sæt så hele besætningen 
i volieren på én gang, så vil der ske det, at hvert par tilkæmper sig 
sit område, og så bliver der en vis balance i volieren - hvis da ellers 
sammensætningen er rigtig, og så skal der være ro resten af sæsonen. 
Hvis der skal sættes nye fugle ind, er der ikke noget område til dem, 
og de vil forsøge overalt at finde et sted at være og forstyrrer derved 
alle de gamle beboere. Mange har netop på den måde ødelagt gode 
yngleresultater. 

Se så mindst muligt eller mest muligt til fuglene - redekontrol må 
afgøres i hvert enkelt tilfælde, men omgås man ikke sine fugle ret 
meget, og de så vil yngle, fordi der er ro, så går det i fisk, hvis man 
skal vise æg og unger frem. Nervøse fugle vil som regel give op. Før 
en dagbog eller et kartotekskort - ingen kan huske ret langt. Pas på 
i yngletiden med rengøring. Skal fugleburc og volierer være sterile, bli¬ 
ver fuglene det også. Hvis det drejer sig om små fugle, så sæt rige¬ 
ligt med kurvereder ind, og lad fuglene selv vælge. Brug store reder; 
mange af de reder, man kan købe, er for små; husk mange fugle par¬ 
rer i reden. 

Skal der være mening i det, jeg forstår ved fuglehold, bliver fuglene 
ens venner, der er fortrolige og hengivne, når man går om dem og 
passer dem, og så vil man erfare, at fuglehold drevet på den rigtige 
manér er verdens dejligste hobby. 

Derpå foreviste formanden en række farvelysbilleder dels fra Hol¬ 
land, dels fra fugleholdere herhjemme og en række af egne levende og 
udstoppede fugle. 

Efter foredraget kaffepause, bancospil, oplæsning af købs og salgs¬ 
bogen samt spørgekasse, og formanden sluttede aftenen med et: „Tak 
for i aften og på gensyn.“ gavn . 

SAMARBEJDET mellem danske fuglevenner - Arbejdsudvalget 

Holbæk og Omegns Fugleforening startede sin anden volieretur i 
denne sommer søndag den 25. juli kl. 8,45 med godt humør og en 
god madpakke. Vi fik en dejlig tur sydover i godt vejr og med 
mange sjove oplevelser og ankom til restaurant „Ritz“ i Nykøbing F. 
kl. 11,30. Gunni Nielsen og Lars Johansen tog imod os og trakterede 
med kaffe. Gunni Nielsen havde for mange år siden dømt på en ud¬ 
stilling i Holbæk, hvor et medlem med stolthed havde vist et opdræt 
af grå risfugl. Gunni Nielsen glædede sig over. at samme medlem nu 
var med på denne tur. 

Efter middagen kørte vi med vor vært og Lars Johansen i spidsen 
til Gunni Nielsen og så hans mange fine småfugle og mange dejlige 
volierer, og da vi havde trådt hele græsplænen ned, kørte vi til Lars 
Johansen, hvor vi ankom i to tempi, da vi havde tabt den bageste 
del af selskabet. Vi blev samlet igen og så den smukke samling af 
småfugle og parakitter i et pragtfuldt fuglehus, som iøvrigt var under 
udvidelse, så det skal blive interessant at se det igen næste år. Lars 
Johansen sørgede også for, at vi ikke kom tørstige derfra, inden vi 
kørte til Bandholm, hvor Gunnar. Clausen har en hel zoo, og fru 
Clausen præsterede det kunststykke at servere kaffe for 40 personer, 
uden at have været forberedt på det. Efter et par timer i den dejlige 
have kørte vi til Nakskov, hvor Verner Christiansen modtog os med 
cigarkassen i hånden, og her faldt der lige så mange rosende ord om 
den dejlige have, som om de herlige fugle. Verner Christiansen fulgte 
os til M. Knudsen, Løjtoftevej, som stolt kunne præsentere opdræt af 
pennant- og splendid-parakitter. Et meget smukt resultat! 

Alle vegne blev vi modtaget med stor gæstfrihed, som vi også her 
siger tak for. På hjemvejen sluttede vi af på Herlufrnagle kro, og alle 
kan skrive under på. at vi aldrig nogen andre steder har været ude 
for en tilsvarende behandling. Nå, men trods dette var det en dejlig tur. 

(sign.) Bent Larsen, sekretær. 

Det er os en glæde at kunne meddele, at SØBORG STUEKULTUR¬ 
FORENING har tilsluttet sig samarbejdet, og vi byder foreningen og 
dens medlemmer hjerteligt velkommen blandt de samarbejdende for- 

eninger. Søborg Stuekulturforenings formand er: hr. Preben Knudsen, 
Fensmarksgadc 63, København N, telf. 39 10 64. 

Der synes nu at komme gang i opdrættene efter den for fuglene 
vejrmæssigt elendige sommer. Efterspørgslen efter ringe viser det, men 
bestil venligst også i egen interesse DF-ringe til de ventede unger, 
før æggene klækker. 

MØDELISTEN for september måned 1965. 

Dato, forening, arrangement modeited, ugedag, klokkes!ti og eet. program: 

6. KØBENHAVN 

D. K K f Kanarieklubben), møde, Sprogforen ingen, Rømcrsgade 23 st,. 
K., mandag kl 20 
9 HOLBÆK 

HOLBÆK OG OMEGNS FUGLEFORENING. Møde, hotel „Ise 
fjord“, torsdag kl 19,30. 

10. -12 MALMO 

MALMO BURFÅGELFORENING. Udstilling, „Moriskan" i Folkets 
Park, fredag, lørdag, søndag fra kl. 10 21, alle 3 dage. 

11. ROSKILDE 

ROSKILDE OG OMEGNS FUGLEFORENING. Udflugt til Frede¬ 
rikssund. Tilmelding senest 8. september. 

13. FREDERIKSSUND 

STUEKULTURFORENINGEN af 1960. Møde, Ungdomshuset, 
Kocksvej 8, mandag kl 19,30. 

14. KØBENHAVN 

FORENINGEN FOR FUGLEVENNER. Møde, Set. Andreas Orde¬ 
nens selskabslokaler, Frederiksberg allé 11, F., tirsdag kl. 20. 

16. KØBENHAVN 

D. U. K. (Undulatklubben). Møde hos Gregers Høeg, Kongedalen 8, 
Virum, torsdag kl. 20. 

16. NYKØBING F. 

FUGLEVENNEN FOR NYKØBING F. OG OMEGN. Møde, Logen, 
Sdr. Boulevard 8, torsdag kl. 19,30. 

16. ROSKILDE 

ROSKILDE OG OMEGNS FUGLEFORENING. Møde, Palæ- 
Caféen, Stændertorvet 8, torsdag kl. 19,30. 

21. SØBORG 

SØBORG STUEKULTURFORENING. Møde, Egegårdsskolen, Ræve¬ 
holmen 1, lokale 2, tirsdag kl. 19,45. 

23. AARHUS 

FUGLEVENNER I AARHUS. Møde, Håndværkerforeningen, torsdag 
kl. 20. Foredrag, film, bortlodning. 

25. NYKØBING F. 

FUGLEVENNEN FOR NYKØBING F. OG OMEGN. Bankospil, 
Logen, Sdr. Boulevard 8, lørdag kl. 19,30. 

27. FREDERIKSSUND 

STUEKULTURFORENINGEN af 1960. Møde, Ungdomshuset, 
Kocksvej 8, mandag kl. 19,30. 


FASTLAGTE UDSTILLINGER 1965: 


10.-12. september 
15.-17. oktober 
15.-17. „ 

23.-24. 

29.-31. 

13.-14. november 
20 .- 21 . „ 

26.-28. 

27.-28. 


Malmo. 

Næstved. 

Frederikssund. 

Søborg. 

Ringsted. 

Glostrup. 

Holbæk. 

Køge. 

Specialklubbemes kåringsskue, Valby. 

A rb ejdsu d valg et. 



MEDLEMMERS KØB 
SALG OG BYTTE 


Annoncer må skriftligt, senest den 15. i 
måneden være redaktionen i hænde, Chri¬ 
sten Koids allé 1. Annoncerne er gratis, 
men kun for medlemmer, antal af dyr må 
altid anføres af erhvervsmæssige grunde 


Sælges: 2,2 sivastrilder, 1,1 rødhovedet papegøjeamadiner, 1,1 diamant¬ 
finker, 1,1 dråbeastrilder, 1,1 brogede astrilder. 

Købes eller byttes med ovenstående 1,2 turkis parakitter. 

Lauritz Petersen , Konsul Jensensgade 9, Horsens. 

Sælges: 4,4 sivastrilder kr. 75,- pr. par, 1,1 Hecks spidshalede bælte¬ 
finker kr. 75,-, 1,1 rødhovedet goulds amadiner kr. 150,-, 1,0 ringastrild 
kr. 75,-. 

Købes: 1,0 Hecks spidshalet bæltefinke, ren racee, eventuelt byttes med 
do., 1,1 maskebæltefinker eller gerne 3-4 ungfugle. 

Arne Hestnæs , Dyrhusvej 11, Odense, tlf. (09) 13 02 47. 

Sælges: 5 stkr. guldfasaner i pragt, 4 stkr. nymfeparakitter fra i år, 
1,1 blommehovedet parakitter, 1,1 rosella parakitter og 1,1 sangpara- 
kitter. 

Kai Sewohl, Marievej 45, Skovlunde, tlf. 94 49 93. 

Sælges: 1,1 bjcrglori (avlspar), 2 stkr. unger af samme, 1,1 pragt- 
rosclla 1965. 

Christophrrscn , Brydegårdsvej 16, Svendborg. 

Kåbes: 1,0 violbuget granatastrild. 

Bent Hansen , Sletteland 10. Vridslosclille, tlf. 64 85 81. 

Købes: 0,2 wienersasti ilder, 0.1 spidshalet bæl tofinke. 1.0 løggron pape- 
gøjeamadine. 

Jes Andresen, Ny Munkegade Hi, Aarhus, tlf. 8 38 79. 

Byttes: 1,0 pennant parakit med 0,1 do., eventuelt købes 0,1 pennant 
parakit. 

W. Glen holm, Lindholmsvej 15, Brønshøj, tlf. Bella 6715 eller So¬ 
borg 2503. 

Sælges: 1,1 ildvingede parakitter eventuelt byttes med 14 bjcrglori, 
2 år, kontanter vedlægcs. 

Karl A. Nielsen, Koldbjergvcj 7, Risskov, Jylland. 

Købes: Opalin undulater, brogede zebrafinker, toppede undulater, kun 
yngledygtige fugle. Opgiv alder og pris. 

H. Poulsen , Holme Olstrup, tlf. Olstrup 145. 

Sælges: 4 stkr. rosclla, 2 stkr. stanleyparakittci, eller byttes med blå 
rosella eller pennantparakitter. 

Kjeld Rasmussen. Søndervang 13, Rødby Havn Tlf. (03) 90 51 17, 
mellem kl. 17-19,30. 

Sælges: 2,0 ædelsangerc, 2,0 kanarier (orangegrønne m. isabclla arve¬ 
lighed, 1965 ring). Det er to af mine kendte og fine fugle. 

N. E . Darboe , Rundgården 14, Søborg. Hverdage kl 18-20. Søndage 
kl. 11-14. 

Sælges: Engelsk guld- og sølv-lizard, hanner, kr. 50,-, blå, grønne og 
agat, kr. 25, pr. stk. 

77/. Selbcrg, loftegårds allé 40, 3. th., Valby. 

Sælges: 9 stkr. udfarvede splendid græsparakitter eller byttes med ele- 
gans eller mangefarvede parakitter, rock-peplar, gul eller blå rosella. 
Opgiv pris og alder. 

Eric Ekman , Strandgatan 14 B, Malmd S.V., Sverige. 

Sælges: 1,0 pragtrosella, 1,1 treårige nymfeparakitter kr. 75, , 1,0 kin. 
dværgvagtel kr 5, , 2,0 diamantduer pr. stk 15, . 

Carl J. Hammer Madsen , Nørregade 10, Nykøbing M. 


228 


Sælges: 2/2 (refarvede* papegøjeamadinet. 

Poul Kjeldsen . Idrætsvej 62, Hvidovre, tlf. 78 28 26. 

Sælges: 3 stkr. sorthalet parakit (Pyrrhura bcrlcpschi) antagelig 1.2, 
pris kr. 400,-. Sendes pr. efterkrav overalt. 

Emil Minke , Storegade 52, Haderslev. 

Sælges: 1,1 blommehovedet parakit, 1,1 gråhovedet dværgpapegøje 
(Agapornis rana). 

Søren Birth , Gefionsvej 14, Køge, tlf. 3166. 

Sælges: 0,4 sangparakitter, eventuelt 0,2 byttes med 2,0 eller 1,1 
bourksparakitter. 

Kai Wohlert , Fjordsgade 8, Horsens, tlf. 2 47 98. 

Byttes: 1,0 sangparakit, 2 år, fin fugl fra friluftsvoliere med 1,0 do., 
1-2 år, til blodfornyelse. 

W. Johansen , Avnbøl allé 15, Kastrup, Amager. 

Sælges: 1,1 paraguayparakitter, 1,1 blommehovedet parakitter, 6 ro- 
sellaparakitter fra 1965. 

Købes: 0,1 pennant-parakit fra 1964. 

Carl F. SkaftCy Kildebo, Sorø. 

Sælges: 0,1 3-årig adelaideparakit. 

Købes: 0,1 adelaideparakit, event. 1,1 adelaideparakitter, 1,1 mange¬ 
farvet parakitter (psephotus varius varius). 

Kurt S. Christensen , Nordtoftevej 11. Farum, tlf. 95 07 64. 

.Købes: 0,2 grå undulater, 0,2 violblå do. og 0,2 lysegrøn do., kun 
1. klasses fugle har interesse. 

Marius Olsson } Nedergade 11, Nykøbing F. 

Sælges: 1,1 diamantfinker, 5 mdr., 1,1 trefarvede papegøjeamadiner, 
2 år - alle fra friluftsvolierer. Event, bytte med rødhovedet papegøje¬ 
amadiner eller maskebæltefinker. 

N. K. Nielsen , Dalgasvej 23, Holstebro, tlf. (074) 2 20 80. 

Sælges: 2,0 gråhovedet dværgpapegøjer, eller byttes med hunner, 0,1 
agapornis negrigenis sælges eller byttes med 1,0. 

Købes: 1,0 sorthovedet dværgpapegøje og 0,1 bourksparakit, eventuelt 
byttes med ovenstående. 

Helmer Knudsen , Kronborg Ladegårdsvej 51, Helsingør, tlf. 21 61 19. 


Indholdsfortegnelse med næste nr. 


NU Fuglebade - i 2 størrelser 


Model „Mini" til mindre volierer. 
Kan betjenes med een hånd 
Mål 25 x 35 cm. 

Vanddybde: 0-40 mm 
Rumindhold 3 I. kr 14,00 

Om fuglebadene opfylder alle 
krav? 

Vi sender omgående overalt pr 
efterkrav. 

Fås kun i 


Model „Grand" til større volierer 

Mål: 40 x 60 cm. 

Vanddybde: 0-40 mm. 
Rumindhold- 4 I. kr. 24,00 


Kendte fuglefolk siger: 

.Det er simpelthen de bedste, 
der nogensinde er fremstillet" 

Et fuglebad er også en god 

GAVEIDE! 


Søllested Isenkram 

N. P Christensen, tlf. 131 

Søllested 


BROHOLMS DYREHANDEL 

Saltværksvej 142 - Kastrup - Telefon 503719 

Landets billigste forretning. Provinsordre m. 
garanteret levende ankomst. Stort vekslende 
udvalg i fugle og parakitter. 

Kob, salg bytte. Korn i de rigtige blandingsforhold til de laveste 
priser. Kan betales med dyr eller fugle. 

Vi har altid mere end 100 arter fisk, 

Venlig hilsen 

BROHOLM 



}doTddor : \ 

ST0REGADE.60 
HADERSLEV TLF 2556Q^ > X 


Stort udvalg i 
TROPISKE FUGLE 
og FISK 

Skriv eller ring — 
vi sender overalt 






Cceg mærke til os! 

Vi findes allesammen 
blandt mange andre 
arter af fugle i 

UMBERTO’S FUGLEHUS 

HOWITZVEJ 74 - FASAN 7622 


SIGURD CHRISTENSEN 

Bøgevej 8-10 - Rosenvænget - Aarhus C. - Telefon 40339 

Levende dyr og fugle en gros - Import - Export 

Altid stort lager af sjældne fugle fra Syd- og Østafrika, samt mange 
arter sjældne tropiske stære, drosler tangarer, organister m. m. 


Parkfugle 

Forskellige traner, prydgæs og 
prydænder 

rede flamingo, sorte svaner m. m. 


Prisliste sendes kun til dyrehandlere der har butik og borgerskab. 

Købes: Undulater, kanariefugle, zebra- og mågefinker. 


BRDR. LUTZHØFT’s EFTF. — Ringstedgade 6-8 - Roskilde 

7elf . 350061 og 353207 . Postgiro 42444 . Grundlagt 1869 IMPORT AF FUGLEFRØ 


Harzerblanding. 

Tropeblanding. 

Undulatblanding. 

Papegøjeblanding .. 

Parakitblanding. 

Tyrteldueblanding .... 

Vagtelblanding. 

Vildfugleblanding .. 

Canariefrø. 

Hampefrø. 

Solsikke, stribet. 

Solsikke, små. 

Solsikke, mixed. 

Solsikke, hvid.. 

Valmuefrø, blåt. 

Ordrer på 25 kr. franko 


pr. kg. 


1,70 

Hirse, gul.. 

.. pr. kg. 0,90 

1,60 

Hirse, hvid. 

. .. — 

1,50 

1,50 

Hirse, rød. 

... — 

1,60 

3,00 

Hirse, senegal. 

... — 

1,50 

2,60 

Hirse, mohar. 

... — 

1,50 

1,40 

Hirse, rød algier. 

... — 

1,85 

2,00 

Hirse, japan. 

. .. — 

1,50 

1,20 

Hirse, niger. 

. .. — 

2,00 

1,50 

Kolbehirse. 

. .. — 

4,50 

4,00 

Fuglerypfc nr. 1. 


1,85 

2,10 

Raps, sort. 


1,80 

2,10 

Uafskallet ris. 

... — 

2,00 

2,10 

Hvidgranfrø. 

... — 

6,85 

2,60 

Tidselfrø. 

... — 

6,85 

4,00 

Afskallet fodergræs.. . 

... — 

3,00 

krav. 

Skriv efter prisliste. 




Bladudv. Ansvarsh. red.: Albrecht-Møller, Christen Koids Alle 1, Kastrup 
































Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

Tlf 58 61 82 — 58 60 82 

Forlang 

vare- og prisliste tilsendt 

Forsendes overalt i landet. 

Ved samlet køb for mindst 25 kr. 
franco levering -h efterkrav 
Kvantumsrabat 


Holger Matthiessen 

Overgaden oven Vandet 44 
København K. 

Største import af fuglefrø 

Vitaminiserede frøblandinger 

Kun en gros 

Spørg efter vore varer hos 
Deres leverandør 



en tøskefuld bør blandes I 
frøblandingen hverdag . 


Husk ogsd at blande en knivspids 


Oluis GRØNTFODER 


i fåluh'-kraftfoderethverdag. 

Dti;øl fattøfo Jet tfotefygges 

end ne£6tedc. 


( - 

Prøv at se 
i de gamle blade 
hvorlænge min 
annonce har stået 
— og spørg 
saa efter de frøsorter 
De ellers har søgt 
forgæves. 

v_; 














ALTID SUNDE OG RASKE FUGLE, NAR DE BRUGER 




Vitakvaft 


Dette moderne vitammiserede fuvlefoder er det 

mest købte i Danmark 

\itakraft er som selve naturens ernæring til fuglene; ædle sol¬ 
modne frø direkte fra dyrenes hjemlande, men tilsat vitaminer, 
bihonning, levertran, kalk, æggehvide og sporestoffer. 

Derfor er Vitakraft-fugle sa sunde, livlige 
modstandsdygtige og livsglade. 

so GU' TIPS 

De originale plomberede itorforbrugerp^kninBer p,i 2.* og 
5 k* er ••-- .mlit billigere for opdrættere og storforbrugere 

Dr forskelivre sorter VITA KR \FT-OPMA DMNGS FO¬ 
DF R garanterer opdrættern- meget fine resultater. 

Alle arter fuale»Vvdommc kan bek em Pc- med den bekendte 
fugle-hjælp fra Vitakraft. 

Fortan/ v< l.’si brochurer Hoi Df r ftigleham/Ur i -Urr uirekte ho 
iienerairepr r i et tarven. 

UNICUM - UMBERTO NILSSON JUN. 

HOWITZV EJ 67A . KOBENHAV N K . FASAN 76 22 


FUGLEBURE 

10% RABAT 

Mod forevisning af medlemskort fra >F.f.F.< 

Fh'vebure 

Yngle lutre 

og Rekvisitter 

Forlang tilbud Rigtige priser 


Vesterbros Dyrehandel 

H Christiansen 

Tlf: 10184 . Saxogade 88 . København V 











